open-index/open-wikipedia-markdown huggingface dataset:
Lingwa de planeta

**Lingwa de Planeta** (cortida como LdP lidepla) es un lingua introduida en 2006 par Dmitri Ivanov e otras. La difere major de otra LAIs es ce la vocabula es fundida sur la plu de la linguas nasional la plu parlada, pd Engles, Espaniol, Deutx, Franses, Portuges, Xines, Rusce, Hindi, Arabi, e Farsi. La idea es ce persones ci parla un de esta linguas ta deveni plu interesada si alga parolas es familiar. Lidepla usa ance "encorpora" per crea parolas nova, spesial parolas tecnical. "Encorpora" us la junta de du parolas per indica un idea, sin cambia los. Per esemplo *taim-komo-worda* es la parola per "averbos de tempo".

La alfabeta usada per lidepla ave 25 leteras: a, b, c, d, e, f, g, h, i, j, k, l, m, n, o, p, r, s, t, u, v, w, x, y, z. Los es prosima pronunsiada como en engles, ma alga duples no nesesa es distinguida (pd s e z no difere), per simpli pronunsia per parlores ci no ave la distinguis comun. c es usada sola en ch (tx), e sh es usada per lfn x.

La gramatica de Lidepla es simil a xines, con la usa tipal de particulas, ma con un cuantia peti de sufisas. La ordina de parolas es sujeto-verbo-ojeto, con parolas alterante presedente la parola alterada. Sufisas es clar e no cambia la forma de la radis o de se mesma. Per esemplo:
:*dumi* - pensa
:*dumishil* - pensosa 
:*dumishiltaa* - pensosia

Sufisas e particulas gramatical, como *-s* per plural o *bin* per la pasada, no es usada estra cuando nesesada per comunica clar. A la otra lado, on pote eleje de particulas variosa per indica sutilias de sinifia: en ajunta de *bin*, on pote usa *gwo* per indica la pasada distante, o *yus* per la pasada multe resente, o *he* per la pasada perfeta.

Per plu informa, vade a Lingwa de Planeta
Amfibio

Amfibios es vertebratas con cuatro gamas e con sangue fria. Los abita en un varia grande de locas, con la plu de spesies abitante en ecosistemes prosima a acua fresca. Amfibios comensa como larvas ci comensa sua vive en acual, con alga esetas. La jovenes comun metamorfi de larva con lamina a un adulta cual respira par pulmones. Amfibios usa sua pel como un surfas du de respira, e alga salamandras e ranas peti usa sola la pel per respira.

Amfibios pare simil a retiles ma, como mamales e avias, retiles es amniotes e no nesesa corpos de acua per reprodui. Car amfibios ave peles permeable e ave nesesas complicada per reprodui, los es comun indicantes de problemes ecolojial; en la desenios resente, on ave un diminui dramatosa de la poplas de amfibios de multe spesies sirca la tera.

La ordinas: 
*Apodos - amfibios sin pedes
*Urodelos - salamandras e tritones
*Anuros - ranas e bufos

## Arbor filojenetica

 └─o **Amfibio**
   ├─o Aistopodo (estinguida)
   └─o
     ├─o Nectrideo (estinguida)
     └─o
       ├─o Lisorofio (estinguida)
       └─o Lisamfibio
         ├─o Gimnofiono
         │ └─o Apodo (Apodos - amfibios sin gamas)
         └─o Batracio
           ├─o Caudato - amfibios con codas (salamandros e relatas)
           │ └─o Urodelo
           │   ├─o Criptobrancoideo
           │   └─o Salamandrido (Salamandros - amfibios cual sembla lezardos)
           │     └─o Salamandroideo
           │       └─o Ambistomatoideo (Tritones)
           └─o Salientio
             └─o Anuro - amfibios sin codas (ranos e bufos e relatas)
               └─o Leiopelmatanuro
                 └─o Bombinanuro
                   ├─o Pipoideo
                   │ └─o Pipimorfo
                   └─o Discoglosanuro
                     └─o Pelobatoideo
                       └─o Neobatracio
                         └─o Iloideo
                           └─o Ranoideo (Ranos - prefere vive en acua, comun con pel mol)
                             ├─o Bufonido (Bufos - prefere vive sur tera, comun con pel ru)
                             │ └─o Dendrobatido
                             └─o Microilido
                               └─o Scoptanuro
Selula

La **selula** es la unia strutural e funsional fundal de tota viventes. Cada selula es composada de sitoplasma encluida en un membrana; multe selulas conteni organetas, de cual cada ave un funsiona spesifada. La terma veni de la parola latina *cellula* cual sinifia "sala peti." La plu de selulas es sola vidable con un microscopio. Selulas ia emerji sur la Tera a sirca cuatro bilion anios ante aora. Tota selulas es capas de autocopia, sintese protenal, e move.

Selulas es divideda a du tipos: selulas eucariotal, cual posese un nucleo, e selulas procariotal, cual no ave un nucleo ma ave un rejion nucleoide. Procariotas es organismes uniselulal como baterias, contra ce eucariotas pote es o uniselulal, como amebas, o multiselulal, como alga alges, plantas, animales e fungos. Selulas eucariotal conteni organetas incluinte mitocondrios, cual furni enerjia per la funsionas de la selula; cloroplastos, cual crea zucares par fotosintese, en plantas; e ribosomas, cual sintese protenas.

Selulas ia es descovreda par Robert Hooke en 1665, ci ia nomi los per sua sembla a la selulas abitada par monces cristian en un monceria. La teoria selulal, developada en 1839 par Matthias Jakob Schleiden e Theodor Schwann, dise ce tota organismes es composada de un o plu selulas, ce selulas es la unia fundal de strutur e funsiona en tota organismes vivente, e ce tota selulas veni de selulas preesistente.
Arbor filojenetical de vive

**La arbor filojenetica de vive** es un metafor, un model, e un util de rexerca, usada per esplora la evolui de vive e per descrive la relatas entre spesies, e vivente e estinguida, como descrived en un parte famosa de la libro **Sur la orijin de spesies** (1859), par Charles Darwin.
Urano

**Urano** (simbole: ) es la planeta sete de la sistem solal. La nom es deduida de la dio elinica de la sielo (Uranos, Οὐρανός). El es un jigante de gas, la planeta tre par diametre e la planeta cuatro par masa. Sua color azul-verde es causada par gas de metano. El ia es descovreda a 13 marto 1781 par senior William Herschel.
Sol

La **Sol** (simbole astronomial: ) es la stela a la sentro de la sistem solal, composada de lo e oto planetas e otra corpos spasial, incluinte nosa tera. Lo es la orijina xef de enerjia per vive sopra la Tera.
Stela

Un stela es un tipo de cosa astronomial formida como un sferin luminosa de plasma, retenida par sua gravita propre. La stela la prosima a tera es la sol. Multe otra stelas es vidable a la oio nuda de tera entra la note, aparente como un multia de puntos luminosa e fisada en la sielo par causa de sua distantia enorme de la tera. Istorial, la stela la plu fasil persepable ia es grupida en costelas, e la plu luminosa ia gania nomes propre. Astronomistes ia asembla catalogos de stelas cual identifia la stelas conoseda, e furni nomes ofisial per los. Ma la plu de stelas en la universo, incluinte tota stelas estra nosa galasia - la Via Letin - es nonvidable a la oio nuda de tera. Vera, la plu de stelas es nonvidable an con la telescopios la plu forte.

Per un parte minima de sua vive, un stela brilia par la fusa termonucleal de idrojen a elio en sua cor, relasante enerjia cual traversa la interna de la stela e alora radia a spasio. Cuasi tota elementos plu pesosa ca elio e cual aveni natural, es creada par nucleosintese stelal entra la vive de la stela, e par la esplode de alga stelas par nucleosintese supranoval. Prosima la fini de sua vive, un stela pote ance conteni materia dejenerada. Astronomistes pote determina la eda, masa, composa cimical, e multe otra cualias de un stela par oserva sua move tra spasio, sua luminosia, e spetro. La masa intera de un stela es la rol major cual determina sua evolui e destina ultima. Otra cualias de un stela, como diametre e temperatur, cambia tra sua vive, en cuando la ambiente de la stela afeta sua rota e move. Un grafi de la temperatur de multe stelas contra sua luminosias produi un graf nomida la scema Hertzsprung-Russell. Grafi un stela spesifada sur la scema permete ce on determina la eda e state de evolui de acel stela.

La vive de un stela comensa con la colasa gravital de un nebulosa gasosa de materia composada xef de idrojen, con elio e cuantias peti de elementos plu pesosa. Cuando la cor es sufisinte densa, la idrojen deveni constante convertida a elio tra fusa nucleal, relasante enerjia. La resta de la interna de la stela porta enerjia a via de la cor par la pasa de calda par radia e conveta. La presa interna de la stela preveni lo de colasa plu su sua gravita. Un stela con un masa plu ca 0.4 par lo de la sol, va crese e deveni un jigante roja cuando la combustable en sua cor es consumada. En alga casos, lo va fusa elementos plu pesosa a la cor o en cascas sirca la cor. En cuando la stela crese, lo lansa un parte de sua masa, ricida par la elementos plu pesosa, a la ambiente interstelal, per es resiclida plu tarda como stelas nova. Entratempo, la cor deveni un resta stelal, pd, un nano blanca, un stela neutronal, o, si sufisinte masosa, un buco negra.

Sistemes de stelas duple o multiple es composada de du o plu stelas cual es liada par gravita e move sirca lunlotra en orbitas stable. Cuando du stelas como estas ave orbitas sufisinte prosima, sua interata gravital pote ave un efeto forte sur sua evoluis. Stelas pote formi, par gravita, un parte de un strutur multe plu grande, como un cumulo de stelas o un galasia.
Galasia

**Galasias** es sistemes grande, cual conteni stelas, nebulosas de gas, nubes de polvo, e otra materia.

Nos ia nomi nosa galasia la Via Letin. Lo es un de la galasias la plu grande (100 mil milion stelas, diametre 100 mil anios de lus). La galasia la plu visina es la Nebulosa de Andromeda. La distantia entre esta du galasias es sirca 2.5 milion anios de lus. Ambos parteni a un grupos de galasias, ce nos nomi la Grupo local. Nos conose otra grupos de galasias con plu ca 1000 membros.

La universo conteni entre (2×1011) e (2×1012) galasias.
Aora oji

**Aora oji** es un jornal dial enlinia en elefen, creada par Simon Davies.

Lo ia comensa a 31 desembre 2013, e presenta novas importante o interesante de la mundo en la forma de un blog de articles corta e simple.

## Lia esterna
* Paje ueb ofisial
* Paje ueb vea
Cat Stevens

**Yusuf Islam** (naseda como Steven Demetre Georgiou a 21 Julio 1948 en London, England) ia presenta musica su la nom **Cat Stevens** de 1966 a 1978. El es un musiciste, cantor, scrivor de cantas, instruor, filantropiste, e convertida a Islam.

En la comensa de sua carera musical, el ia adota la nom Cat Stevens, e ia vende plu ca 60 milion albumes tra la mundo. Sua albumes la plu notable es *Tea for the Tillerman*, *Teaser and the Firecat*, e *Catch Bull at Four*. Sua cantas la plu popular es "Morning Has Broken", "Peace Train", "Moonshadow", "Wild World", "Father and Son", "O Caritas", "If You Want to Sing Out, Sing Out", "Trouble", e "The First Cut is the Deepest". "The First Cut is the Deepest" ia gania du premios de ASCAP per el.

Stevens ia converti a Islam en 1977, adotante la nom Yusuf Islam en 1978, e ia parti de sua carera musical per atende promoves de instrui e filantropia en la comunia muslim.

A un desenio a pos, un disputa ia aveni cuando el ia pare suporta un fatua cual ia esije la mori de autor Salman Rushdie. Plu tarda, el ia dise ce el ia es malcomprendeda.

Pos la atacas de 11 Setembre 2001 en New York e de 7 Julio 2005 en London, el ia condena forte la atacas e ia indica ce los no coere con la instruis de Islam. En 2004, on ia proibi ce el entra a la Statos Unida cuando sua nom ia apare en la lista de persones nonpermeteda a vola.

Yusuf Islam ia retorna a la mundo de musica pop en 2006, cuando el ia rejistra e presenta sua album prima de cantas nova pos 28 anios, nomida *An Other Cup*. El ia reseta premios diversa per sua laboras per pas en la mundo, incluinte la Om per Pas de 2004 e la Premio de Pas Mediteranean de 2007.

El abita aora con sua sposa Fauzia Mubarak Ali e sua sinco enfantes en London, e abita per un parte de cada anio en Dubai.
Anarcisme

**Anarcisme** es un filosofia, ci suposa ce governa es no nesesada no justa.
Cada modo de opresa e viole par stato es negada.

La parola **anarcisme** (elinica *αναρχία - sin domina*) 
sinifia la idea de un sosia sin domina e sin viole. Un sosia do 
persones vive en egalia sin constrinje political, e donce pote developa libre.
Personalia

**Personalia** es la ramo de la siensa de psicolojia cual inclui tota otra ramos. Personalistes studia la person en tota, e ance la varia entre persones. Personalia es divideda costumal en tre orientas: La analise, la conduisme, e la umanisme. Alga de la psicolojistes plu famosa ia es personalistes:

Analisal:

*Sigmund Freud
*Carl Jung
*Alfred Adler
*Anna Freud
*Erik Erikson
*Otto Rank
*Karen Horney
*Erich Fromm

Conduisme:

*B. F. Skinner
*Hans Eysenck
*Albert Bandura

Umanisme:

*Ludwig Binswanger
*Gordon Allport
*Medard Boss
*George Kelly
*Abraham Maslow
*Carl Rogers
*Viktor Frankl
Marco Aurelio

**Marco Aurelio** ia es imperor roman de 161 a 180, renante junta a sua frate adotada, Lucio Vero, asta sua mori en 169 e, a pos, con sua fio, Comodo, de 177 asta la mori de Aurelio. El ia es la ultima de la nomida Sinco Imperores Bon
Memoria

En psicolojia, **memoria** es la colie de prosedes par cual informa es *codigida*, *retenida*, e *retraeda*. La codigi es la move de informa de la mundo esterna a la neurones de la serebro. La reteni es la cambia de la relatas de la neurones per rejistra la informa per crea un arcivo. Final, la retrae es la trova de la informa rejistrada e la recrea de impresas en la consensia. En lingua comun, nos parla de *memori* (codigi e reteni), *recorda* e *reconose* (retrae), e ance *oblida* (la fali de reteni e retrae).

Teorias de memoria divide comun lo en tre partes: *memoria sensoral*, *memoria de dura corta*, e *memoria de dura longa*.

Memoria sensoral es la forma prima de memoria. Lo dura sola per sola 200–500 milisecondos. La du aspetas la plu rexercada es la *memoria sensoral de vide* ("memoria iconica") e la *memoria sensoral de oia* ("memoria ecoica").

Memoria de dura corta es la forma du. Se contenis dura tra minutos, ma lo es restrinjeda a sirca sinco informas. Teorias resente analise esta memoria en plu partes: La *memoria de labora* es la "loca" consensa en cual pensas aveni. Lo inclui un *dirijor sentral*, cual fa desides sur la informa, la *lona de vide e spasio*, en cual on pote "vide" se laboras, e la *sircuito de fonolojia*, en cual on pote revide informa lingual.

Memoria de dura longa es la forma final. Asi, informa dura tra multe anios, an si on no pote sempre retrae lo. Teorias moderna divide lo en alga partes con roles unica: la *memoria de prosedes* (pe: como on gida un auto), la *memoria de episodios* (pe: avenis en la tu vive), e la *memoria semantica* (pe: la sinifia de parolas).
Sintur de asteroides

La **sintur de asteroides** es un colie de corpos peti cual orbita la sol entre Marte e Jupiter. Con eseta de Ceres, tota es tro peti per ave la forma de un globo.

* Ceres (planeta nana)
* 2 Pallas
* 4 Vesta
* 5 Astrea
Bascetbal

**Bascetbal** es un sporte multe popular en la mundo intera. On jua la sporte con un bal de 24 cm, ronda e orania cual bondi. On ia crea la sporte en Massachusetts en la Statos Unida de America en 1891. Bascetbal es la sporte du de la plu populares de la mundo. On jua bascetbal en la juas olimpial pos 1936.

## Regulas
On jua bascetbal con du ecipos. Cada ecipo ave sinco juores. La gol de la jua es gania plu puntos ca la ecipo oposante, par lansa la bal tra un sesto (vera, un reda suspendada de un anelo) alta fisada a un palo. On gania un punto par lansa la bal tra la sesto de la ecipo oposante. La campo de jua es retangulo, e on ave un sesto a la du lados corta.

La federa internasional de bascetbal (FIBA, sua acronim franses) governa la sporte internasional, ma la lega la plu conoseda en la mundo es probable la asosia nasional de bascetbal (NBA, sua acronim engles) de America Norde.
Patata

Un **patata** (*Solanum tuberosum*) es un tuber amidonosa cual es un de la cultivadas la plu importante, coceda e comeda como un vejetal; la planta cual produi esta tuberes .
Bandera de Guam

La **Bandera de [[Guam]]** ia es adotada en 9 febrero 1948. La bandera de la teritorio es azul oscura con un streta 
borda de roja a tota cuatro lados. En la media de la bandera es un oval, roja-bordada e punta. El contena un sena de plaia, canoa con vela, e un arbor palma con la parola GUAM en leteras roja spesa.
Caprimuljiformo

La **Caprimuljiformos** es un ordina de avias ce es jeneral insetivoros e notal.  Los es clamada per la idea erante ce los suca a capras.

*Familia Caprimuljido - caprimuljos
*Familia Egotelido - egotelos
*Familia Nictibido - nicitibios
*Familia Podargido - podargos
*Familia Steatornitido - guaxaros
Samnitas

La **samnitas** ia es un popla antica italian ci ia vive en Samnium en Italia sude-sentral. Los ia deveni envolveda en varia geras con la Republica Roman asta la sentenio 1 aec.
Radis cuadral

En matematica, un **radis cuadral** de un numero *a* es un numero *y* como ; per dise, un numero *y* de cual la cuadro (la resulta de multipli la numero par se mesma, o ) es a. Per dise, 4 e -4 es radises cuadral de 16 car .
Lista de munisipas de la provinse Soria

**Lista de munisipas de la [[provinse Soria]]**:

**Población**, **Superficie** y **Densidad** según datos del INE en 2010. **Altitud** en msnm, según datos obtenidos de Google Earth.
Suprasiles

La **suprasiles** es la banda de capeles cual crese sur la cresta supra la oio. Sua funsiona xef es evita ce la suo, acua e otra detritos cade en la orbita de la oio. Ma los es ance importante per comunica e espresa. Lo no es noncomun ce la persones altera sua suprasiles par macia e par ajunta o sutrae pelo.
Hascala

**Hascala** ia es un promove de moderni e seculari entre iudis european en la sentenios 18 e 19. Lo ia apare como un vista de mundo ideolojial definida en la anios 1770, e sua paso ultima ia fini en 1881 con la apare de nasionalisme iudi.

## Etimolojia
La parola veni de la ivri השכלה‎, cual sinifia "sajia" o "eruditia".
Europa este

***[[Europa este]]**
**Polsca
**Txesco
**Slovensco
**Magiar
**Rusia
**Bielarus
**Ucraina
**Moldova
**Romania
**Balgaria
Europa norde

**Europa norde** inclui la paises de la Isolas Britan, Scandinavia (incluinte Island e Suomi), e la Mar Baltica.

*Er
*Rena Unida
**England
**Cimri
**Scotland
**Er Norde
*Island
*Noria
*Sveria
*Danmarc
*Suomi
*Esti
*Latvia
*Lietuva
Europa ueste

***[[Europa ueste]]**
**Nederland
**Beljia
**Luxemburg
**Deutxland
**Suiz
**Lictenstain
**Osteraic
**Frans
***Corse
***Bres
**Monaco
Ramon Berenguer 1

**Ramon Berenguer 1** *la Vea* (catalan: *Ramon Beranguer el Vell*) (1023–1076) ia es Conte de Barselona en 1035–1076. El ia promulga la varias prima de un codigo scriveda de lege catalan, la Costumes de Barselona (catalan: *Usages de Barcelona*).
Paroleta

Un **paroleta** es un parola cual ave un rol plu gramatical ce la majoria de parolas. Comun incluida en la categoria de paroletas es pronomes, determinantes, preposadas, e juntas. Ance incluida es alga averbos, pd los no derivada de ajetivos, e la paroletas de tempo, modo, e aspeta (comun cortida a "tma"). En cualce lingua, la categoria de paroletas es "cluida" (de un cuantia limitada), contrastante con parolas comun (nomes, verbos, ajetivos, e la plu de averbos), cual es "abrida" (asetante de la ajunta de parolas nova). Comun, paroletas es peti (cual es la razona per la sufisa "-eta"). Lo es comun ce paroletas no varia como otra parolas, ma esta no es universal. Per esemplo, la determinante "la" en linguas romanica varia per acorda con la seso e numero de se nom, e la pronomes en multe linguas varia tan multe como o an plu ca nomes.
Anelido

La **anelido** la plu bon conoseda es la verme de tera (o "lumbrico").

## Arbor filojenetical

     └─o Anelido
       ├─o (Eolosomatido)
       │
       └─o Policeto
         ├─o Scolesido
         │ └─o Capitelido (Arenicolido)
         └─o Palpato
           ├─o Asiculato
           │ └─o
           │   ├─o Amfinomido
           │   ├─o Eunisido
           │   └─o Filodosido (Neredido)
           └─o
             ├─o
             │ ├─o Eciuro
             │ └─o Canalipalpato
             │   ├─o Protodrilido
             │   └─o
             │     ├─o Spionido
             │     ├─o Sabelido (Riftio)
             │     └─o Terebelido
             │
             └─? Clitelato
               ├─o Oligoceto
               │ ├─o Lumbriculido
               │ └─o Aplotaxido
               │   ├─o Tubifisino (Encitreido)
               │   │ └─o Tubificoideo (Naidido, Tubifisido)
               │   └─o Lumbrisino
               │     ├─o Glososcolecoideo
               │     ├─o Lumbricoideo
               │     └─o Megascolecoideo
               └─o Irudinoideo
                 ├─o Branciobdelido
                 └─o Irudinido
                   └─o Irudineo
                     ├─o Rincobdelido
                     └─o Arincobdelido
Artropodo

La **artropodos** es un filo de animales ce inclui esta sufilos e clases:
***[[Trilobitomorfo]] †**
**Trilobito †
***[[Celiserato]]**
**Aracnido
**Xifosuro
**Picnogonido
**Euripterido †
***[[Miriapodo]]**
**Cilopodo
**Diplopodo
**Pauropodo
**Simfilo
***[[Hexapodo]]**
**Inseto
**Entognato
***[[Crustaseo]]**
**Branciopodo
**Remipedio
**Sefalocarido
**Maxilopodo
**Ostracodo
**Malacostrado
Adolesente

Un **adolesente** es un animal o person en la eda pos enfantia e ante adultia. Esta es la periodo cuando cambias fisical e ormonal prepara un person per seso.  En umanas, adolesentia es comun definida como la periodo entre 12 o 13 e sirca 18 anios.
Adulte

Un **adulte** es un animal o umana ce es sesal matur, en oposa un enfante.  Adolesente es la periodo de transito entre enfante e adulte.
Preposada

Un **preposada** es un parola cual relata du otra parolas o formulas con lunlotra. Per esemplo, en la frase "la can en la casa," la parola *en* relata la parola *can* e la parola *casa*. La relatas conserna, per la plu parte, tempo e loca, ma multe otra relatas es ance posible, pe de posese (*de*) o usa (*con*). Ma preposadas no es normal la relata sentral de un frase completa, cual es la rol de la verbo. La preposada con la parolas cual segue es nomida un frase preposadal. Multe linguas usa preposadas, per esemplo, elefen e la plu de linguas de Europa. Ma otra linguas prefere usa posposadas, cual segue la nom xef.

## Proposadas en elefen

### Lista completa

### Frases e ajetivos cual ata como preposadas
Imno nasional de Portugal

***A Portuguesa*** (La Portuges) es la imno nasional ofisial de la Republica de Portugal , composada par Alfredo Keil, en 1890.  Lo testo ia es scriveda par Henrique Lopes de Mendonça, en 1890. 

A Portuguesa ia deveni la imno ofisial a 19 julio 1911.
Berlin Hauptbahnhof

**Berlin Hauptbahnhof** es la stasion ferovial sentral en Berlin, Deutxland, e la sentro ferovial la plu grande per transporta pasajores en Europa. Lo ia comensa opera a du dias pos sua rituo de abri en 26 maio 2006.  Lo es en la loca istorial de Lehrter Bahnhof, e asta sua abri como stasion de linia xef, lo ia es un stasion en la ferovia suburban Berlin S-Bahn con la nom tempora Berlin Hauptbahnhof – Lehrter Bahnhof.
Sinco prinsipes de Reici

**Reici** (霊気 / レイキ / IPA: [reɪki]) es un seta japanes de budisme, cual alege la sani spirital de maladias, par usa de "la Enerjia Universal". El ia es creada par Mikao Usui en 1922. La gurus de esta seta difusa sua sabes per un custa, e la resultas es medical nonproduosa.

An tal, Reici ave sinco prinsipes multe bon e usosa, cual deriva de budisme:

A la min per oji:

* No es colerosa;
* No es ansiosa;
* Es grasiosa;
* Labora zelosa;
* Es amable a tota
Biblioteca Nasional de Xciperia

La **Biblioteca Nasional de Xciperia** (xcip: *Biblioteka Kombëtare e Shqipërisë*) es un biblioteca nasional xcip locada en la site capital, Tirana. Lo ia es fundada en 1920 e induida en 10 desembre 1922.
1537

## Avenis
*janero 6 - Alessandro de Medici asasinada
## Nases
*desembre 5 - Ashikaga Yoshiaki, xogun japones (mori 1597)
## Moris
*setembre 4 - Johann Dietenberger, teolojiste deutx (nase s. 1475)
Tunicato

**Tunicata** (o Urocordata)

## Arbor filojenetica

 └─o Tunicato o Urocordato
   ├─o Larvaseo o Apendiculario
   └─o
     ├─o Taliaseo
     └─o Asidiaseo
Tojikfilm

**Tojikfilm** es un studio de sinema tadjic locada en Duxanbe. Instituida en 1930 (durante la eda soviet) lo es la studio la plu importante de la pais do ia es filmada alga de filmas tadjic la plu bon.
Tagalog (lingua)

**Tagalog **(filipino) es la lingua nasional de la Pilipinas.  Lo es un membro de la familia lingual austronesian de la orijina teorial de Taiuan.  La scrito tagalog aora es latinal con 28 leteras:  a, b, c, d, e, f, g, h, i, j, k, l, m, n, ñ, ng, o, p, q, r, s, t, u, v, w, x, y, z.  Aora usual, on no usa sinietas con la leteras.

## Refere
Logaritmo

Un **logaritmo** es un cuantia representante la potia a cual un numero fisada debe es levada per produi un numero spesifada.
Eglesa elinica-catolica romanian

La **Eglesa elinica-catolica romanian** (en romanian: *Biserica Română Unită cu Roma, Greco-Catolică*) es un eglesa este catolica autonom en comunia con la Eglesa Catolica.
Basilica de San Petro

La **basilica papal de San Petro** (en latina: *Basilica Sancti Petri*, en italian *Basilica Papale di San Pietro in Vaticano*), popular conoseda como la **basilica de San Petro**, es un templo catolica locada en la Site Vatican.
Taro

**Taro** es un planta *(Colocasia esculenta*) cual es cultivada prima per la se radis comable, e min comun, per la se folias comable.
Lo es un de la plu vea plantas cultivada. Lo es cultivada a cada parte de la mundo con un clima tropical o sutropical; lo nesesa ce no es jelada.

Taro no pote comeda cual es cru; on debe coce lo ante ce on pote come lo. Ambos la radis e la folias conteni tan multe osalato de calcio (CaC2O4; *calcium oxalate* en engles, *oxalato de calcio* en espaniol) cual es venena. La coce destrui la calsio osalate, afin on pote coce lo con securia.

On crede ce taro ave la lo orijina en la area prosima de Bangladex, de cual lo ia difusa a ueste a Egipte e de alo a sude a Africa e donce, en tempos plu moderna, a la isolas de la Mar de caribe e la Americas. Ance, lo difusa a este a asia sude-este e la isolas de la mar pasifica.

En la isolas Hawai'i, taro (clamada* kalo* en la lingua hawai'i) ia es la come la plu major, usada per fa poi, un comeda fa de radis de taro, coceda e maxada a un pasta acuin.
Rivergrove, Oregon

**Rivergrove, Oregon** es un site corporada en la contias Clackamas e Washington en Oregon .  La cuantia de abitores en 2011 ia es 370.  La area de la site es 0.41 cilometro cuadrida.

## Jeografia e istoria

Rivergrove es sur la rio Tualatin a sude-ueste de Lake Oswego .  La site ia es corporada a 27 januario 1971, cuando la area ia es parte de la distrito noncorporada Lake Grove, e alga abitores de Lake Grove ia es consernada ce la du sites a prosima, Lake Oswego e Tualatin, ta pote ajunta Lake Grove a los.  Como diseda par la loca ofisial de ueb , Rivergrove es la site min vasta (plu peti ca Maywood Park, 0.44 cilometro cuadrida) entre la dudes cinco sites corporada en la rejion urban de Portland. 

## Governa

## Instrui
La instrui prima e liseo en Rivergrove es furnida par la Distrito scolal de Lake Oswego 7J.  La enfantes de esta site vade a la Scola prima River Grove  (jardin de enfantes tra la grado 5), la Liseo minor Lakeridge (la grados 6 tra 8), e la Liseo senior Lakeridge (la grados 9 tra 12).  La imposta sur propria en esta site ance finansia la Distrito de Colejio comunial de Portland.

## Transporta
La site de Rivergrove no ave alga autovia major, ma lo es prosima de ambos la autovias interstatal 5 (la plu prosima rampa es en Tualatin a la via Lower Boones Ferry) e la interstatal 205 (la plu prosima rampa es a la via Stafford).

Un parabus de la linia 36 de TriMet (cual core entre la Sentro de transporta Lake Oswego e la Tualatin ) es a la crusa de la vias Pilkington e Childs.

## Atraes a visitores

La site de Rivergrove ave du parces, la parce Lloyd Manor, e la parce de Erita (Heritage Park).  La ambos parces es sur la rio Tualatin.

La parce Lloyd Manor inclui un rampa per canoas, barcos e caiaces, a la sude de la parce.

La parce de Erita es un area de cuatro acres. cual preserva un abita de viventes savaje.

La parce natural de la Bosce Bryant (Bryant Woods Nature Park), un parce de la site de Lake Oswego , es ance locada multe prosima de Rivergrove.

## Lias esterna
*La site de Rivergrove
*Distrito de acua de Rivergrove
*Distrito scolal de Lake Oswego
Tajiri, Osaca

**Tajiri** (田尻町; -cho) es un vila locada en la distrito de Sen'nan, Osaca (大阪府泉南郡) Japan.

En 2004, la popla de la vila ia es 7,271 e la densia ia es 1,883.68 persones par km². La area es 3.86 km².

Tajiri es la plu poca vila en la provinse de Osaca, e lo es plu parte conoseda per sua corpora de la Airoporto internasional de Cansai. (KIX).
Uolofes

La **uolofes** es un etnico en Senegal, Gambia, e Muritania.

En Senegal, la uolofes es la etnico la plu grande (sirca 40% es uolof). Los es ance la majoria en la rejion entre Saint-Louis en la norde, Kaolack en la sude, e Dakar en la ueste. Par contrasta, no multe uolofes abita en Casamance.

En Gambia la uolofes es 15% de la popla, e en Mauritania los es 7%, abitante en la parte sude de la pais.
Malti (lingua)

A B Ċ D E F Ġ G GĦ H Ħ I IE J K L M N O P Q R S T U V W X Ż Z
:Ċ es pronunsiada como tx
:Ġ - como dj
:GĦ - larinjeali la vocal seguente
:Ħ - un h larinjeal
:Q - un para glotal
:X - como x en elefen
:Z - como ts
:Ż - como z

## Lias esterna

* Wikipedia malti
** Supra la lingua malti
Asia sude

Asia sude es la parte de Asia ce conteni...

*Afganistan
*Pacistan
*Butan (Druciul)
*Nepal
*India (Barat)
*Bangladex
*Srilanca
*Maldives
Asia sude-este

Asia sude-este conteni esta paises:

*Mianmar
*Tai
*Lau
*Camputxa
*Vietnam
*Pilipinas
*Malaisia
*Singapor
*Indonesia
*Brune
*Timor Este
Asia sentral

Asia sentral conteni...

*Cazacstan
*Turcmenistan
*Uzbecistan
*Cirgistan
*Tadjicistan

Alga listas inclui Afganistan
Tableta

Un **tableta** es un bloco plata de petra, arjila, lenio, o sira.

En Asia sude-ueste, on ia scrive sur tabletas de arjila, en la sistem cuneforma de scrive, tra tota la eda de bronze e un parte grande de la eda de fero.

## Vide ance
* Computador tabletin
Computador tabletin

Un **computador tabletin**, comun nomida un **tableta**, es un computador portable, plu grande ce un telefoneta o un aidador personal. On opera xef lo par toca la scermo.

Lo mostra comun un teclador virtual sur sua scermo en loca de un teclador fisical.
Cristolojia

**Cristolojia** es la studia en la teolojia cristian cual conserna se con la ontolojia de la person de Jesus como rejistrada en la evanjelios e la leteras de la Atesta Nova.
Metz

**Metz** (en Franses pronunsiada [mɛs] o mɛtz) es un site en la norde-este de Frans, la capital de la région de Lorraine e de la département de Moselle (57). El es locada a la confluense de la Moselle e la Seille.

Contra la fato ce istorial, Nancy ia es la capital de la duxia de Lorraine e pos la province Lorraine de Frans, Metz es la site ce ia es colieda como la capital de la nova-creada région de Lorraine en la media de Sentenio 20.

## Informa base
*Région: Lorraine
*Département Moselle (57)
*Maior: Jean-Marie Rausch
*Area 41.94 km²
*Cuantia de popula: 123,776 (1999)
*Densia: 2951/km² (1999)
*Latitude: 49° 07 '13" N
*Lonjitude: 06° 10' 40" E
Istoria de la area mediteranean

La **istoria de la area mediteranean** es la istoria de la interata de la cultures e poplas de la teras ensircante la Mar Mediteraneo (la via xef de transporta, comersia e intercambia cultural entre poplas diversa) en tre continentes: Asia Ueste, Africa Norde e Europa Sude. Sua istoria es importante per comprende la orijina e la developa de la culturas mesopotamian, egiptian, fenisia, elinica, ivri, punica, roman, osmanian, bizantian, cristian e muslim.
Uvo

**Uvo** es un planta de jenero *Vitis*. La fruta de la uvo, la *uva*, es usada per fa vino. La uvo es un vite; un campo de uvos es clamada un viteria.
Fava

Un **fava** es un seme grande de alga jeneros de la familia de plantas *Fabaceae*. Favas es usada per nuri umanas e bestas. Ante cuando el maturi e seci, la casca joven de un planta de favas es multe tenera. On pote coce los o come los cru.
Mais

**Mais** (*Zea mais*) es un grano sereal cual ia es domada en Mesoamerica e alora ia estende tra la continentes American.  Mais estende a la resta de la mundo pos la contata par la Europeanes con la Americas en la sentenios 15 e 16.  La parola "mais" es de la forma espaniol de un parola de la arauaces (americanes orijinal) per la planta. Mais ibridida es preferida par cultivores perce la ibrides es plu produinte ca la spesies comun. Mais es la colieda plu grande en la Americas.
Avena

La **avena** (*Avena sativa*) es un spesie de gran sereal cual es cultivada per sua semes. La avena es comeda par umanas, ma es ance usada como comeda per bestas. La avena savaje (*Avena sterilis*) crese en la "cresente fertil" en Asia sude-ueste, ma on trova prima la avena domada en Europa en la Eda de Bronze.
Segal

**Segal** (*Secale cereale*) es un sereal simil a trigo cual tolera teras povre e temperatures basa. Lo es usada per farina, e per alga panes, bires, uisces, vodcas, e comeda per bestias.

Segal es un de multe spesies cual crese savaje en Turcia sentral e este e areas visina. Segal domada aveni en cuantias peti a alga locas en Anatolia, como la locas de la neolitica ante-seramica Can Hasan 3, prosima a Catalhoyuk, ma es per la plu parte asenta de la arcivos arceolojial asta la eda de bronze de Europa sentral, sirca 1800-1500 aec. Lo es posible ce segal ia viaja a ueste de Anatolia como miscada con trigo e ia es cultivada per se mesma plu tarde.

An si evidentes de usa de segal ia es trovada en contestos roman longo la rios Reno e Danubio, e en Er e Britan, Plinio la Vea ia es despetosa de segal, e ia scrive ce lo es "un comeda multe povre cual servi sola per evita mori de fama", e ce trigo antica es miscada con lo "per redui sua amargia, ma an tal lo es multe desplasente a la stomaco".

De la edas medieval, popla ia cultiva vasta la segal en Europa sentral e este. Lo servi como la sereal xef per pan en la plu de areas este de la borda entre Frans e Deutxland and norde de Magiar. En Europa sude, lo ia es cultivada sola a areas marjinal.
Filis

Un **filis** es composada de 12000 spesies de plantas. Los es plantas vasculal, cual es per dise, los ave xilema e floema, contrastante con moses, cual no ave los. Filis ave talos, folias, e radises como otra plantas vasculal, ma los no ave semes o flores. En loca, los reprodui par sporas. Filises ia apare prima como fosiles de 360 milion anios ante aora en la eda carboniferosa. La familias e spesies cual nos ave oji ia apare sirca 145 milion anios ante aora, en la eda cretasica, pos cuando plantas florinte ia comensa domina multe ambientes.
Tortuga

**Tortugas** es la nom comun per animales de la ordina **Testudino** e superordina **Celonio**.  La qualia la plu clar es la casca de oso, cual es developada de la costelas.

## Arbor filojenetica

   └─o **Testudinos**
     └─o Casicelidio
       ├─o Pleurodiro
       │ └─o Eupleurodiro
       │   └─o Pelomedusoido
       │     └─o Pelomedusoideo
       │       └─o Podocnemidoideo
       └─o Criptodiro
         └─o Selmacriptodiro
           ├─o Paracriptodiro (estinguida)
           └─o Eucriptodiro
             └─o Sentrocriptodiro
               └─o Policriptodiro
                 └─o Procelocriptodiro
                   ├─o Celonioideo (tortugas de mar)
                   │ └─o Dermocelioideo
                   └─o Celomacriptodiro
                     ├─o Testudinoideo (tortugas comun)
                     └─o Trionicoideo (tortugas con casca mol)
Crocodilia

Crocodilia es un ordina de retiles xasante, semiacual, e grande. Los ia apare 95 milion anios ante aora en la periodo cretasica. Con la avias, los es la sola survivores conoseda de la arcosauria. Los sembla lezardos ma es grande, forte, e durante. Los ave tipal becos longa e plata, codas alga plata, e oios, oreas, e narinas a la alta de la testa. Los nada bon e pote move sur tera en du modos - pasea alta e basa - e spesies plu peti es an capas de galopa. Sua pel es spesa e covreda en scamas no supraponeda. Los ave dentes cono cavilin e un morde potiosa. Sua cor ave cuatro cameras e, simil a avias, los ave un sistem de flue de aira de un dirije par anelos en la pulmones, ma, como otra retiles, los es ectotermos, pd los ave sangue fria.

Crocodilias es trovada prima en teras basa en la tropicos, ma aligatores abita ance en la SUA sude-este e la Rio Yangtze en Xina. Jeneral, los es carnivores, e la spesies variosa come pexes, crustaseos, moluscos, avias, e mamales. Los es tipal solitar e teritorial, an si los pote coopera en come. Cuando cortea, la mases dominante atenta monopoli la femas disponable. La femas pone sua ovos en bucos o en montones e, no como la plu de otra retiles, los cura per sua enfantes.

Alga spesies de crocodilias ia ataca umanas. La cuantia la plu grande de atacas es de la crocodil de la Rio Nilo. Umanas es la menasa la plu grande a poplas de crocodilias par sua ativias como xasa e destrui de abitada, ma la eleva de crocodilias ia redui multe la comersia nonlegal en peles savaje. Depintas e scultas de crocodilias ia apare en cultures umana tra la mundo a min de Egipte antica. La nota la plu vea de la fable ce crocodiles plora per sua vitimes ia es en la sentenio 9; plu tarda, lo ia es sperdeda par John Mandeville en 1400 e alora par William Shakespeare en la sentenio 16.

## Tasonomia

* Familia Crocodilido — 3 jeneras, 14 spesies.
** Crocodil
** Mecistopo (crocodiles con becos corta)
** Osteolemo (crocodiles nano)
* Familia Aligatorido — 4 jeneras, 8 spesies.
** Aligator
** Paleosuco (caimanes nano e con fronte lisa)
** Caiman
** Melanosuco (caiman negra)
* Familia Gavialido — 2 jeneras, 2 spesies.
** Gavial (garial)
** Tomistoma (garial falsa)
Serpente

**Serpentes** es un ramo de la familia de retiles.  Los es conoseda per sua manca de gamas.

  └─o Serpentes
    ├─o Scolecofidia
    └─o Aletinofidia
      ├─o Aniloidea
      └─o Macrostomata
        ├─o Pitonide
        ├─o Boide
        └─o Senofidia
          ├─o Acrocordoide
          └─o Colubroide
            ├─o Opistoglifa o Viperide
            └─o Proteroglifa
              ├─? Colubride
              └─o Elapide
Tinamiformo

La **tinamiformos** (o tinamos) de America Sude es un ordina de avias con sola un familia - la tinamidos - ce inclui sirca 47 spesies en 9 jeneras.  Los pare como coturnixes, ma no es relata.  Los es relata a la strutioniformos, como la astruzo.
Podisipediformo

**[[Podisipedo]]s** ("con pedes a la basa"), o **grebes**, es un ordina de aves de acua fresca, bon sumerjores, alga cual visita la mar cuando migrante e en la inverno.  Esta ordina conteni sola un familia - Podisipedidos - con sirca 20 spesies en 7 jenera esistente.

Jenera:
:†Miobapto
:†Miodites
:†Pliolimbo
:†Tiornis
:Ecmoforo
:Podiseforo
:Podisepes
:Podilimbo
:Poliosefalo
:Rolandia
:Tacibapto
Galiformo

La galiformes es un ordina de avias incluinte pavos, tetras, gales, coturnixes, e fasianes. On ave sirca 256 spesies en la mundo.

* Familia: Megapodido
* Familia: Cracido
* Familia: Tetraonido: tetras
* Familia: Fasianido: gales, coturnixes, fasianes, etc.
* Familia: Odontoforido: coturnixes american
* Familia: Numidido
* Familia: Meleagridido: pavos
* Familia: Mesitornitido
Gaviformo

**Gavias** es un grupo de avias en partes de America Norde e Europa norde.  Los es la grandia e forma simila a un pato grande o un ganso poca, ma no es relatada prosima.  La plu de gavias es negra e blanca, con un testa gris e adomen blanca, e tota ave un beco formada como un lansa. Los es conoseda per sua capasia de sumerji.  Tota spesies de gavias es membros de un jenera (Gavio) en un familia (Gavido) en un ordina (Gaviformo).
Proselariformo

**Proselariformos** ("de la tempestes") es avias de mar.  El come sola en la mares abrida.  On ave 93 spesies de proselariformos en 4 familias:

* Familia Proselarido: petreles
* Familia Diomedido: albatroses
* Familia Idrobatido: petreles de tempestes
* Familia Pelecanoidido: petreles sumerjinte
Pelecaniformo

La **Pelecaniformos** es un ordina de avias grande cual vive en acua sirca la mundo.  El ave pedes con tota de sua cuatro ditos con rede.  La plu ave un area de la col sin plumas.  El come pex, calamar, e otra animales de mar.  On ave sirca 50 a 60 spesies vivante.

* Fregatido: fregates
* Pelecanido: pelicanes.
* Sulido: bobos.
* Falacrocorasido: cormoranes.
* Aningido: aningas.
Bobo

La **[[bobo]]** es un avia de mar en la jenero *Sula* en la familia Pelecaniformo. El es un avia grande con alas longa e puntida e con becos longa.

Bobos xasa pexes par tufa de un altia grande a la mar e segue sua preda su la acua. Los reprodui en colonias sur isolas e costas. Normal, los produi un o plu ovos azul en un nido sur la tera.

Se nom engles veni de la jergo espaniol *bubi*, cual ave la sinifia de "stupida" (o "bobo" en elefen), car bobos es amin e, cuando los atera sur barcos, los es fasil caturada par la marinores per come!

Ave ses spesies de bobo:
* *Sula nebouxii* – bobo de pedes blu
* *Sula variegata* – bobo de Peru
* *Sula dactylatra* – bobo mascida
* *Sula granti* – bobo de Nazca
* *Sula sula* – bobo de pedes roja
* *Sula leucogaster* – bobo brun
Siconiformo

La **siconiformos** es un ordina de avias cual inclui vadores grande variosa con gamas longa e becos grande. On ave sete familias:

* Ardido - la erones
* Coclearido - la becobarcines
* Balenisipitido - la becosapatines
* Scopido - la umbretas
* Siconido - la siconias
* Tresciornitido - la ibises e la becospatulines
* Catartido - la vultures e la condores
Falconiformo

**Falconiformos** es un ordina de avias carnivoros notada per sua capasia de xasa.

* Familia Falconido: Falcones
* Familia Asipitrido: Agilas e vultures de la mundo vea
* Familia Pandionido: Agila-pexor
* Familia Sajitarido: Avia-secretor
Gruiformo

La **Gruiformos** es un ordina de avias con multe familias e vivente e estinguida con (a prima vista) poca cualias comun.  La ordina inclui multe grande grus e poca rales.

* Subordina Ralio
** Familia Ralido (ral)
** Familia Eliornitido (avia de sol)
* Subordina Gruio
** Familia Gruido (gru)
** Familia Aramido (aramo)
** Familia Psofido (trompetor)
Caradriformo

**Caradriformos** es un ordina de avias.  El inclui sirca 350 spesies ci abita tota partes de la mundo.  El abita prosima a acua e come nonvertebrates o otra animales poca.  Ma alga caradriformos es avias de la mar, alga abita la deserto, e un poca abita la forestas densa.

* Suordina Caradrio
** Familia Caradrido
***caradrio
***pluvial
***vanelo
** Familia Hematopodido
***ostror
** Familia Ibidorincido
***beco de ibis
** Familia Recurvirostrido
***imantico
***avoseta

* Suordina Cionidio
** Familia Burinido
***burino
** Familia Cionidido
***cionis
** Familia Pluvianelido
***pluvial de Magalan

* Suordina Lario
** Familia Alcido
***alco
***uria
***urieta
***alceta
***fratercula
** Familia Dromadido
***droma
** Familia Glareolido
***cursor
***pluvial de Egipte
***glareola
** Familia Larido
***gavota
** Familia Rincopido
***beco de sisor
** Familia Stercorarido
***stercoraro
** Familia Sternido
***sterna

* Suordina Scolopasio
** Familia Scolopasido
***becasia
***galinago
***falaropo
***curlo
***tringa
***calidris

* Suordina Thinocorio
** Familia Jacanido
***jacana
** Familia Pedionomido
***pedionom
** Familia Rostratulido
***rostralata
** Familia Tinocorido
***tinocor

* Suordina Turnicio
** Familia Turnicido
***turnix
Columbiformo

La **Columbiformos** es un ordina de avias cual inclui pijones, la 308 spesies multe susedente trovada sirca la mundo.

Es sola du familias:

*Columbido - pijones
*Rafido - du spesies estinguida: la dodo e la sola de Rodrigues
Strijiformo

**Strijiformos** es un ordina de avias ance clamada buos. Los es avias carnivor, e come mamales poca, insetas, e otra avias. La plu buos dormi en la dia e xasa en la note. On ave plu ca 200 spesies vivente. La spesies vivente es en du familias: Strijido (buos comun) e titonido (buos mascada)
Apodiformo

**Apodiformos** (de la elinica per "sin pedes") es un ordina de avias.  La ordina inclui la venseos,ci sembla la rondines.

* Familia Apodido - venseo
* Familia Emiprocnido - venseo de arbor
Colibri

La **colibris** es un ordina de avias ance clamada **trociliformos**. Los es avias poca, trovada sola en la Americas. Los es capas de flota en la aira per bata rapida sua alas, de 15 a 80 veses per secondo. Los pote vola a ante e a pos, e manteni sua loca per bevi de flores.
Cuculiformo

La **cuculiformos** es un ordina de avias ce inclui tre familias:

* Familia Musofagido: turacos
* Familia Cuculido: cucus
* Familia Opistocomido: hoatsines
Corasiformo

La **corasiformos** es un ordina de avias ce es multe colorosa.

* Familia Buserotido 
* Familia Coraciido
* Familia Bracipterasido
* Familia Upupido (upus)
* Familia Pfeniculido
* Familia Meropido
*Suordina Alsedinio
** Familia Todido (todis)
** Familia Momotido (motmotes)
** Familia Alsedinido (martin-pexores)
** Familia Alcionido (martin-pexores)
** Familia Serilido (martin-pexores)
Trogoniformo

La **Trogoniformos** es un ordina de avias conoseda comun como trogones.  Los abita en forestas tropical, la plu en America Sentral e Sude.  Los come insetos e frutas.  Los no es volores forte e no migra.  Trogones ave plumas dulse e colorosa e ave nidos en foras en arbores o en la nidos de termites.  Alga trogones es clamada cuetsales.
Coliformo

La **Coliformos** es un ordina de avias de Africa su-Saharan, ma evoluida orijinal en Europa. La colios es avias poca e magra con plumas mol e capelin de gris o brun.  Per esta razon, los es ance clamada mus-avias.  Los es sosial e pote es trovada en grupos de sirca dudes en campas e forestas nondensa.
Ovo

En animales sesal, la **ovo** es la prima paso en la developa de la individua, la resulta de la junta de un selula sesal de la fema (ovulo) e un selula sesal de la mas (sperma).  La usa la plu comun de la parola "ovo" indica la ovo esterna de avias, retiles, amfibias, pex, insetas, e aranias.

*1.  Casca de ovo
*2.  Membrano esterna
*3.  Membrano interna
*4.  Calaza
*5.  Albumina esterna
*6.  Albumina media
*7.  Membrano de vitelo
*8.  Nucleo de vitelo blanca
*9.  Jerme
*10. Vitelo jala
*11. Vitelo blanca
*12. Albumina interna
*13. Calaza
*14. Camera de aira
*15. Cuticula
Didelfimorfo

La **Didelfimorfos** es un ordina de mamales de la Americas.  La nom comun es oposum.  Oposumes es mamales marsupial, con poxes per sua enfantes, cual nase en un stato fetal.
Microbioterio

La **Microbioterio** es un ordina de mamales ce inclui sola un spesie, la colocolo o "simieta de la montes." Un marsupial, el es trovada sola en la Andes, do el es la sola insetivore.
Dasiuromorfo

La **Dasiuromorfos** es un ordina de mamales de Australia.  Los es la plu de la marsupiales carnivoros, e inclui la cuol ("gato tasmanian"), la diablo tasmanian, e la estinguida tigre tasmanian.
Notorictemorfo

La **Notorictemorfo**, o musarania marsupial, es un ordina de mamales cual abita la desertos de Australia ueste.  Los es rara e poca comprendeda perce los abita sutera e vade rara a la suprafas, la plu pos pluvas.  Los es sieco, sua oios redui a lentes nonfunsional su sua pel.  Los no ave oreas esternal - sola du foras poca su pel densa. On ave du spesies:

*Notoryctes typhlops (musurania marsupial sude, acc la itjaritjari par la popla Pitjantjatjara e Yankunytjatjara de Australia sentral)
*Notoryctes caurinus (musurania marsupial norde, acc la kakarratul)
Peramelemorfo

La **Peramelemorfos** es un ordina de mamales de Australia e Gine Nova.  Los inclui du familias de marsupiales: bandicutes e bilbis (acc bandicute con oreas conein).
Afrosorisido

La **Afrosoridos** es un ordina de mamales ce conteni la tenrecos de Madagasicara e Africa, e la topo de oro de Africa sude, du familias de mamales poca ce es locada costumal un parte de la ordina Insetivora.

*Familia Crisoclorido - la talpa de oro (10 jeneros, 30 spesies)
*Familia Tenrecido - tenreco e musarania-lutra (10 jeneros, 24 spesies)
Piloso

La **Pilosos** es un ordina de mamales american.  La ordina inclui formicores e bradipodes.

* Suordina Vermilingua
** Familia Mirmecofajido: formicores e tamanduas
* Suordina Folivoro
** Familia Bradipodido: bradipode con tre ditos
** Familia Megalonicido: bradipode con du ditos
** Familia Megaterido bradipode jigante (estinguida) 
** Familia Milodontido bradipode de tera (estinguida)